אדון לאון
אדון לאון הולך תמיד לבוש בטעם; יפה, הדור ומגוהץ הוא להפליא; כשהוא מוציא את השעון מדי פעם; אז הוא דומה למיניסטר  אנגלי.; כשהוא הולך - לך לך; כך עם מקל; כולם יוצאים - צאים - צאים; אל המרפסות; ולשלומו כל איש ברחוב שואל; אדון לאון לאון; כל הכבוד!; אדון לאון הוא המכובד בשכונתנו; בבנק דיסקונט הוא הפקיד הכי בכיר; בבית כנסת הוא כליל תפארתנו; והוא מכיר גם את כבוד ראש העיר.; כשהוא עולה - לה - לה; אל האוטובוס; גם הנשים - שים - שים; לפניו קמות; הוא מוותר להן מתוך נמוס; אדון לאון לאון; כל הכבוד!; אדון לאון הוא יהלום ירושלים; כל פסח הוא לוחץ ידו של הנשיא; לכל יתום הוא נותן פסטוקיים; גם כבוד הרב כבר אמר לו: מרסי!; כשהוא יוצא - צא - צא; אל הבלקון; כל היונים - נים - נים; אליו עפות; את העציץ משקה הוא בחלון; אדון לאון לאון; כל הכבוד!; אדון לאון הצליח במפעל הפיס; אך את שלושים האלף הוא לא שם בכיס; קודם חילק בבית כנסת אלפיים; רק את השאר אל הבנק הוא הכניס.; כשהוא עובר - בר - בר; כאן במכונית; מתרחבים - בים - בים; הלבבות; וכל אחד בעיר יגיד; אדון לאון לאון; כל הכבוד!; אדון לאון מונה לקונסול קוסטה ריקה; למה יותר מזה אפשר עוד לקוות; כל השכונה מרוב אושר הבריקה; לא קונסול סתם כי אם קונסול כבוד!; אז רבותי - תי - תי; קהל נכבד; אנו ניתן - תן - תן; לכם האות; ואז נשיר כולנו פה אחד:; אדון לאון לאון; כל הכבוד!; 